EkBass/fiwiki-20250220-pages-articles huggingface dataset:
Euphoric Brothers

Euphoric Brothers on videopelien kehittämiseen ja julkaisuun keskittynyt yritys. Sen tunnetuin peli on Garten of Banban. Yrityksen perustivat veljekset Faris ja Ghepo. == Pelit == === Garten of Banban === * Luvut 1–8 * Luvut 1–2 (Roblox, yhteistyössä Jule Gamesin kanssa) * Spin-offit: ** Garten of Banban: Punchrush (23.2.2024) ** Garten of Banban RP (4.7.2023, yhteistyössä Jule Gamesin kanssa) ** Missing Banban (TBA) ** Karting of Banban (2025, yhteistyössä Shoebill Rainworksin kanssa) === Muut === * Quacky Oliver (?) * Swallow The Blue (15.1.2021) * Introvert: A Teenager Simulator (2.3.2021) * He Needs His Medicine (15.4.2021) * How We Got Here (18.5.2021) * Life On A Pizza (22.6.2021) * Flesh Water (3.11.2021) * Human Apocalypse - Reverse Horror Zombie Indie RPG Adventure (28.2.2022) * Egghead Gumpty (4.9.2022) * Unplagued (10.10.2024) == Palkinnot ja ehdokkuudet == Vuosi Palkintogaala Kategoria Peli Tulos 2024 Roblox Innovation Awards 2024 Best Branded Experience Garten of Banban RP == Lähteet == == Aiheesta muualla == * Euphoric Brothers Steamissa * Euphoric Brothers Youtubessa * Euphoric Brothers Twitterissä * Euphoric Brothers Instagramissa * Euphoric Brothersin Discord- palvelin * Euphoric Brothers Redditissä Luokka:Pelitalot
Chirchiq

Chirchiq (kyril. Чирчиқ, ) on teollisuuskaupunki Taškentin alueella Uzbekistanissa. Se sijaitsee Chirchiqjoen oikealla rannalla Qorjontovvuorten rinteillä 30 kilometriä Taškentista koilliseen. Kaupungissa oli 172 900 asukasta vuonna 2024. Kaupunki on perustettu vuonna 1932 suuren sähkökemian tehtaan rakentamisen yhteydessä. Toisen maailmansodan aikana siitä tuli muualta Neuvostoliitosta evakuoitujen tehtaiden pohjalta tärkeä koneteollisuuden keskus. Chirchiqin kautta kulkee Taškentista Chorvoqiin johtava maantie ja rautatie. Kaupungissa toimii kemian, konepaja-, tekstiili-, rakennustarvike ja elintarviketeollisuutta. Siellä on panssarivaunokomentajien ja -insinöörien korkeakoulu. ==Lähteet== Luokka:Taškentin alue Luokka:Uzbekistanin kaupungit
Molekyylien maksatoksisuutta ennustavat neuroverkot

Molekyylien maksatoksisuutta ennustava neuroverkko on neuroverkko, joka ennustaa siihen syötetyn molekyylin maksatoksisuutta. Tähän tutkimusaiheeseen on testattu muun muassa graafihuomioneuroverkkotyyppiä.Jifeng Wang, Li Zhang, Jianqiang Sun, Xin Yang, Wei Wu, Wei Chen, Qi Zhao. "Predicting drug-induced liver injury using graph attention mechanism and molecular fingerprints." Methods. 2024 Jan;221:18-26. doi:10.1016/j.ymeth.2023.11.014. PMID: 38040204 Tutkimusaihe on oleellinen, koska useat lääkeaineet kuten parasetamoli voivat olla annoksesta riippuen maksatoksisia potilaille.Perttu Arkkila, Markku Nissinen, Ville Liukkonen, Janne Backman. "Lääkkeiden aiheuttamat maksavauriot." Lääketieteellinen Aikakauskirja Duodecim. 2023;139(4):271-9. == Wangin artikkeli (2024) == Wangin artikkelin saavuttama tarkkuus (engl. accuracy, lyhenne ACC) on 93.4 % (0.934). RDKit oli artikkelissa käytetty molekyylisormenjälkijärjestelmä. Neuroverkon koulutukseen käytetyn aineiston koko oli 1888 molekyyliä, josta hieman yli puolet oli luokiteltu olevan maksatoksisia ja loput maksalle ei-toksisiksi. Aineisto on kerätty LiverTox-, LTKB-, Hepatox-, DILIst-, DILIrank-tietokannoista sekä kirjallisuudesta saatu data. == Kangin artikkeli (2021) == Kangin artikkelin saavuttama tarkkuus oli 73.1 % (0.731). Aineiston koko oli 1119 molekyyliä. Artikkelissa käytetään ECFP4- ja ECFP6-molekyylisormenjälkijärjestelmiä. Artikkelissa sovelletaan syväneuroverkkotyyppiä. Artikkeli vertailee erilaisia neuroverkon koulutustapoja kuten SVM:ää (engl. support vector machine) ja RF:ää (engl. random forest). Kang, M.-G.; Kang, N.S. "Predictive Model for Drug-Induced Liver Injury Using Deep Neural Networks Based on Substructure Space." Molecules. 2021;26:7548. https://doi.org/10.3390/molecules26247548 == Lähteet == Luokka:Neuroverkot
Danablu

Danablu on tanskalainen sinihomejuusto. Se on SMM-merkitty. Sen esikuvana on ollut ranskalainen roquefort. Hanne Nielsen aloitti juuston tuotantotoiminnan 1850-luvulla ja 40 vuotta myöhemmin tältä pohjalta syntyi nimike Danablu. 1934 perustettu tuottajajärjestö on tarkkaillut Danablu-juustojen laatua ja hoitanut meijereiden hyväksymistä juuston tuotannossa. Tätä juustotyyppiä valmistaa kolme meijeriä. Nykyisin Danablu-juusto on pääosin vientitavara ja sitä viedään ympäri maailmaa. == Lähteet == Luokka:Tanskalaiset juustot
Freidiba Boodos

Freidiba Boodos on vuonna 1977 perustettu hengellinen lauluyhtye. Sen alkuperäisiin jäseniin kuuluivat Kyösti Roth, Pertti Enroth, Rainer Friman, Valfrid Åkerlund ja Veijo Blomerus. Yhtye levytti kulta-aikanaan, ylivainiolaisen herätyksen aikaan lukuisia klassikon asemaan nousseita kappaleita. Vanhan kokoonpanon lopettamisen jälkeen yhtyeen perinnettä on jatkanut Freidiba Boodoksen ja Romanosin jäsenten nuoremmista sukulaisista koostuva kokoonpano, johon kuuluvat Benja Roth, Richard Valentin, Terno Åkerlund ja Leif Valerius. == Lähteet == Luokka:Suomalaiset kristilliset yhtyeet Luokka:Suomen romanit
Jægersborgin peurapuisto

Jægersborgin peurapuisto (, lyh. Dyrehaven) on Kööpenhaminan pohjoispuolella, Lyngby–Traabækin kunnassa sijaitseva pyökkimetsä ja puistoalue. Puiston koko on noin 1 000 hehtaaria. Alue on perustettu kuninkaalliseksi metsästysmaaksi vuonna 1669. Puistossa elää noin 2 000 peuran lauma. Puiston keskellä sijaitsee Eremitagenin metsästysmaja, joka rakennettiin vuonna 1736 kuningas Kristian VI:lle. Puiston eteläisimmissä osassa sijaitsee Ulvedalenen laakso, jossa sijaitsevat 43-metriä korkea Djævlebakken, Bakken-huvipuisto, Peter Lieps Hus, Kirsten Pils Kilde sekä Bellevue-ranta. Puiston eteläpuolella sijaitsee myös golfkenttä ja hevoskilpailurata. Jægersborgin peurapuisto on sisällytetty Tanskan kulttuurikaanonin arkkitehtuuri-kategoriaan. == Historia == Puiston historia ulottuu vuoteen 1669, jolloin Frederik III esitti puiston perustamista metsästystarkoituksiin Klampenborgin pohjoispuolelle. Seuraavana vuonna Kristian V laajensi aluetta. Laajennuksen aikana läheinen Stokkerupin kaupunki hylättiin ja viljelykset siirrettiin toisaalle. Peurapuisto avattiin yleisölle vuonna 1756, mutta Eremitaasin metsästysmaja ja metsästyoiekus kuuluvat edelleen kuninkaalliseelle perheelle. == Lähteet == ==Aiheesta muualla== Luokka:Tanskan puistot Luokka:Lyngby-Taarbækin kunta
Frilandsmuseet

Frilandsmuseet on Kööpenhaminan pohjoispuolella, Lyngby–Traabækin kunnassa sijaitseva ulkoilmamuseo. Ulkoilmamuseossa esitellään tanskalaista maalaisasutusta ja se sisältää yli 100 rakennusta. Rakennusten arkkitehtuuri esittelee maalaisarkkitehtuuria mökeistä aina suuriin kartanoihin, joista monet on sisustettu ja koristeltu rakennusaikansa mukaisesti. Alun perin ulkoilmamuseo sijaitsi Rosenborgin linnan läheisyydessä Kööpenhaminassa, mutta se siirrettiin nykyiselle paikalleen 1901. Ulkoilmamuseo toimii osana Tanskan kansallismuseota. == Lähteet == ==Aiheesta muualla== Luokka:Tanskan puistot Luokka:Tanskan museot Luokka:Lyngby-Taarbækin kunta
Martikkalanjärvi

Martikkalanjärvi on Kyrönjoen vesistöalueeseen kuuluva keskikokoinen järvi Seinäjoen kaupungissa, Etelä-Pohjanmaan maakunnassa. Vesistö kuuluu Etelä- Pohjanmaan ELY-keskuksen ympäristövastuualueeseen. == Lähteet == Luokka:Seinäjoen järvet Luokka:Nurmo Luokka:Kyrönjoen vesistö
Rautaisenjärvi

Rautaisenjärvi on Kyrönjoen vesistöalueeseen kuuluva pieni järvi Seinäjoen kaupungissa, Etelä-Pohjanmaan maakunnassa. Vesistö kuuluu Etelä-Pohjanmaan ELY-keskuksen ympäristövastuualueeseen. == Lähteet == Luokka:Seinäjoen järvet Luokka:Kylänpää Luokka:Kyrönjoen vesistö
Varrasjärvi

Varrasjärvi on Kyrönjoen vesistöalueeseen kuuluva pieni järvi Seinäjoen kaupungissa, Etelä-Pohjanmaan maakunnassa. Vesistö kuuluu Etelä-Pohjanmaan ELY-keskuksen ympäristövastuualueeseen. == Lähteet == Luokka:Seinäjoen järvet Luokka:Ylistaro Luokka:Kyrönjoen vesistö
Vähäjärvi (Seinäjoki)

Vähäjärvi on Kyrönjoen vesistöalueeseen kuuluva pieni järvi Seinäjoen kaupungissa, Etelä-Pohjanmaan maakunnassa. Vesistö kuuluu Etelä-Pohjanmaan ELY-keskuksen ympäristövastuualueeseen. == Lähteet == Luokka:Seinäjoen järvet Luokka:Ylistaro Luokka:Kyrönjoen vesistö
Kylälampi

Kylälampi () on Selkämeren rannikkoalueeseen kuuluva pieni järvi Vaasan kaupungissa, Pohjanmaan maakunnassa. Vesistö kuuluu Etelä-Pohjanmaan ELY- keskuksen ympäristövastuualueeseen. == Lähteet == Luokka:Vaasan järvet Luokka:Västervik Luokka:Selkämeri
Viken (Vaasa)

Viken on Selkämeren rannikkoalueeseen kuuluva pieni järvi Vaasan kaupungissa, Pohjanmaan maakunnassa. Vesistö kuuluu Etelä-Pohjanmaan ELY-keskuksen ympäristövastuualueeseen. == Lähteet == Luokka:Vaasan järvet Luokka:Västervik Luokka:Selkämeri
Durbuy

Durbuy on kaupunki Luxembourgin provinssissa Valloniassa Belgiassa. Vuonna 2018 siellä oli 11 374 asukasta.Asukasluku fgov.be Se sai kaupunkioikeudet vuonna 1337. Se sijaitsee Ourthejoen varrella.15 Best Things to Do in Durbuy (Belgium) The Crazy Tourist 2024 == Katso myös == * Luettelo Belgian kaupungeista == Lähteet == Luokka:Belgian kaupungit
Storbottnen

Storbottnen on Selkämeren rannikkoalueeseen kuuluva pieni järvi Vaasan kaupungissa, Pohjanmaan maakunnassa. Vesistö kuuluu Etelä-Pohjanmaan ELY- keskuksen ympäristövastuualueeseen. == Lähteet == Luokka:Vaasan järvet Luokka:Sundom Luokka:Selkämeri
Bässörsbottnen

Bässörsbottnen on Eteläiseen merenkukkuun kuuluva pieni järvi Vaasan kaupungissa, Pohjanmaan maakunnassa. Vesistö kuuluu Etelä-Pohjanmaan ELY- keskuksen ympäristövastuualueeseen. == Lähteet == Luokka:Vaasan järvet Luokka:Sundom Luokka:Merenkurkku
Bredslagan

Bredslagan on Eteläiseen merenkukkuun kuuluva pieni järvi Vaasan kaupungissa, Pohjanmaan maakunnassa. Vesistö kuuluu Etelä-Pohjanmaan ELY-keskuksen ympäristövastuualueeseen. == Lähteet == Luokka:Vaasan järvet Luokka:Sundom Luokka:Merenkurkku
Isarsjön

Isarsjön on Eteläiseen merenkukkuun kuuluva pieni järvi Vaasan kaupungissa, Pohjanmaan maakunnassa. Vesistö kuuluu Etelä-Pohjanmaan ELY-keskuksen ympäristövastuualueeseen. == Lähteet == Luokka:Vaasan järvet Luokka:Sundom Luokka:Merenkurkku
Boîte noire

Boîte noire on Yann Gozlanin käsikirjoittama ja ohjaama ranskalainen elokuva, joka julkaistiin vuonna 2021.Boîte noire ==Juoni== Mathieu Vasseurin, ENAC- tutkinnon suorittaneen ilmailuinsinöörin, siviili-ilmailun turvallisuustutkimuksista vastaavan viranomaisen teknikon, on selvitettävä, miksi Dubai-Pariisi -lentoyhtiön lentokone putosi Alpeilla. Mustan laatikon analyysi saa hänet ajattelemaan muutakin kuin inhimillistä virhettä tai teknistä vikaa ja tutkimaan salaa päästäkseen syvemmälle erittäin epäilyttävään tapaukseen. == Näyttelijät == ==Anekdootti== ENAC Alumnin järjestämään vastaanottokohtaukseen elokuvatiimi kutsui todellisia École nationale de l'aviation civilen valmistuneita.Recherche figurants pour le Film de Yann Gozlan « La Boîte Noire » avec Pierre Niney et André Dussollier ==Lähteet== Luokka:Vuoden 2021 ranskalaiset elokuvat
Brändskärs bottnen

Brändskärs bottnen on Eteläiseen merenkukkuun kuuluva pieni järvi Vaasan kaupungissa, Pohjanmaan maakunnassa. Vesistö kuuluu Etelä-Pohjanmaan ELY- keskuksen ympäristövastuualueeseen. == Lähteet == Luokka:Vaasan järvet Luokka:Sundom Luokka:Merenkurkku
Mohammad Mokhber

Mohammad Mokhber (; s. 1. syyskuuta 1955) on iranilainen poliitikko. Hän toimi maansa tilapäisenä presidenttinä 20. toukokuuta 2024 alkaen Ebrahim Raisin kuoltua helikopterin maahansyöksyssä. Masud Pezeškianin valintaan asti. Raisi valitsi Mokhberin ensimmäiseksi varapresidentikseen voitettuaan vuoden 2021 presidentinvaalit ylivoimaisesti. Sitä ennen Mokhber johti valtion kiinteistöyhtiö EIKOa 2007–2021. Hän on toiminut myös Sina Bankin, yksityisen pankkilaitoksen, hallituksen puheenjohtajana sekä Khūzestānin provinssin apulaiskuvernöörinä. Irakin–Iranin sodan aikana 1980-luvulla Mokhber palveli vapaaehtoisena Iranin asevoimien lääkintäjoukoissa. Heinäkuussa 2010 Euroopan unioni asetti Mokhberin pakotelistalle, koska hän oli osallistunut ”ydinaseisiin ja ballistisiin ohjuksiin liittyvään toimintaan”. Hänet poistettiin listalta kaksi vuotta myöhemmin. Mokhber ja parlamentin puhemies Mohammad Bagher Ghalibaf olivat suosikkeja konservatiivien ehdokkaaksi uusiin presidentinvaaleihin. ==Lähteet== ==Aiheesta muualla== Luokka:Iranilaiset poliitikot Luokka:Vuonna 1955 syntyneet Luokka:Elävät henkilöt
Margʻilon

Margʻilon (kyril. Марғилон, ) on kaupunki Ferganan alueella Uzbekistanissa. Se sijaitsee Ferganan laaksossa Oloyvuorten juurella vähän yli kymmenen kilometriä Ferganan kaupungista pohjoiseen. Kaupungissa oli 253 500 asukasta vuonna 2024. Kupungin läpi virtaavat Ferganan kanava ja Margʻilonsoyjoki. Lähistöllä sijaitsee kaupungin hallinnon alainen Yangi Margʻilonin taajama (entinen Gortšakovo). Keskustan eteläpuolella on rautatieasema. Margʻilon mainitaan ensimmäisen kerran 900-luvulla. Siitä kehittyi seuraavien vuosisatojen aikana kaupunki, jota pidettiin alueen keskuksena. Se oli kuuluisa silkkikankaistaan. Kaupunki kuului timurideille, šeibanideille ja myöhemmin Kokandin kaanikuntaan. Venäläiset valtasivat sen vuonna 1875. Vuosina 1876–1926 se oli kihlakuntakaupunki ja sen jälkeen piirikeskus. Neuvostoaikana Margʻiloniin syntyi teollisuutta. Kaupunki on Uzbekistanin silkkiteollisuuden keskus. Silkkiä valmistetaan sekä teollisesti että perinteisenä käsityönä. Nähtävyyksiä on silkin tuotannon ja kaupan lisäksi 1500-luvulta peräisin oleva Xonaqohin moskeija, 1840-luvulla rakennettu Toronin moskeija ja 1800-luvun lopulla perustettu Said Ahmadxoʻjan madrasa (nykyään käsityökeskus). ==Lähteet== Luokka:Ferganan alue Luokka:Uzbekistanin kaupungit
Nedim Bajrami

Nedim Bajrami (s. 28. helmikuuta 1999 Zürich, Sveitsi) on sveitsiläis- albanialainen jalkapalloilija, pelipaikaltaan hyökkäävä keskikenttäpelaaja. Hän edustaa Italian Serie A:ssa pelaavaa Sassuoloa. Hän on pelannut Sveitsin nuorisomaajoukkueissa ja vuodesta 2021 Albanian A-maajoukkueessa. Bajrami nousi Grasshopper Club Zürichin junioreista edustusjoukkueeseen helmikuussa 2017 ja pelasi tuona keväänä seitsemän Sveitsin Superliigan ottelua. Seuraavana kautena hän pelasi 29 liigaottelua, joissa hän teki kolme maalia, ja kolmannella kaudellaan 33 liigaottelua, joissa hän teki kolme maalia. Hän siirtyi kesällä 2019 Italiaan, ensin lainasopimuksella aloittaen Empoliin ja sitten Empolista jälleen lainapestin kautta Sassuoloon. Hän pelasi Empolissa ensin Serie B:ssä kahden kauden aikana 64 ottelua, joissa hän teki kymmenen maalia, ja sitten Serie A:ssa 1,5 kauden aikana 54 ottelua, joissa hän teki seitsemän maalia. Sassuolossa Bajrami on pelannut helmikuusta 2023 alkaen 46 Serie A -ottelua ja tehnyt niissä kolme maalia. Italian cupissa Bajrami on tehnyt kaikkiaan kuusi maalia 11 ottelussa. Bajrami pelasi kaikissa Sveitsin nuorisomaajoukkueissa alle 15-vuotiaista alle 21-vuotiaisiin. Aikuisten kilpailuissa hän on edustanut Albaniaa ja pelasi A-maajoukkueessa ensimmäisen kerran syyskuussa 2021 MM-karsintaotteluissa Unkaria ja San Marinoa vastaan. Hän on pelannut huhtikuun 2024 loppuun mennessä 21 A-maaottelua, joissa hän on ollut 16 kertaa avauskokoonpanossa. Otteluista kuusi on kuulunut MM- karsintaan, kahdeksan EM-karsintaan ja kolme Kansojen liigaan. Bajrami on tehnyt A-maaotteluissaan kolme maalia, jotka syntyivät peräkkäisissä EM- karsintaotteluissa kesäkuussa 2023 Moldovaa ja Färsaaria sekä syyskuussa 2023 Tšekkiä vastaan. == Lähteet == Luokka:Albanialaiset jalkapalloilijat Luokka:Sveitsiläiset jalkapalloilijat Luokka:Vuonna 1999 syntyneet Luokka:Elävät henkilöt
Førden kirkko (Sveio)

Førden kirkko () on Sveion kunnassa Vestlandin läänissä Norjassa sijaitseva kivinen pitkäkirkko vuodelta 1938. ==Lähteet== ==Aiheesta muualla== Luokka:Norjan kivikirkot Luokka:Sveio
Førden kirkko

Førden kirkko voi tarkoittaa seuraavia: * Førden kirkko, kirkko Sunnfjordin kunnassa Norjassa * Førden kirkko, kirkko Sveion kunnassa Norjassa
Sokol Çikalleshi

Sokol Çikalleshi (s. 27. heinäkuuta 1990 Kavajë) on albanialainen jalkapalloilija, pelipaikaltaan hyökkääjä. Hän edustaa Turkin Superliigassa pelaavaa Konyasporia. Hän on pelannut Albanian A-maajoukkueessa vuodesta 2014. Çikalleshi on pelannut seuraurallaan Albanian jälkeen Etelä-Koreassa, Kroatiassa, Saudi-Arabiassa ja pisimpään Turkissa. Hän on pelannut Turkin Superliigassa 193 ottelua ja tehnyt niissä 49 maalia. Çikalleshi pelasi muutamia otteluita Albanian alle 19-, alle 20- ja alle 21-vuotiaiden maajoukkueissa. Hän pelasi A-maajoukkueessa ensimmäisen kerran toukokuussa 2014 ystävyysottelussa Romaniaa vastaan. Hän on pelannut huhtikuun 2024 loppuun mennessä 58 A-maaottelua, joissa hän on ollut 39 kertaa avauskokoonpanossa, ja tehnyt niissä 13 maalia. EM-kilpailuissa 2016 Çikalleshi pääsi vaihdosta kentälle ensimmäisessä alkulohko-ottelussa Sveitsiä vastaan. Hän teki kaksi maalia marraskuussa 2020 Kansojen liigan ottelussa Valko-Venäjää vastaan. == Lähteet == Luokka:Albanialaiset jalkapalloilijat Luokka:Vuonna 1990 syntyneet Luokka:Elävät henkilöt
La Louvière

La Louvière on kaupunki Hainaut’n provinssissa Valloniassa Belgiassa. Vuonna 2018 siellä oli 80 637 asukasta.Asukasluku fgov.be Kaupunki oli aikoinaan Belgian teollisuuden ytimessä. Siellä on kaksi Unescon maailmaperintökohdetta. Toinen on kanavan neljäsataa vuotta vanhat hydrauliset venenosturit. Toinen on historiallinen kaivosalue heti kaupungin ulkopuolella. Se on avattu 1600-luvulla, mutta varsinaisesti sen maine perustuu 1880-luvun teollisen vallankumouksen aikaan. La Louvière on melko uusi kaupunki, mutta siellä on karnevaaliperinnettä, jonka ansiosta kaupungissa syntyy laskiaisena vilinää ja vilskettä.15 Best Things to Do in La Louvière (Belgium) The Crazy Tourist 2024 == Tunnettuja asukkaita == *Anna Boch, (1848–1936), impressionistimaalari ja taiteenkerääjä *Eden Hazard, jalkapalloilija (s. 1991) *Thorgan Hazard, jalkapalloilija (s. 1993) *Enzo Scifo, jalkapalloilija (s. 1966) == Katso myös == * Luettelo Belgian kaupungeista == Lähteet == Luokka:Belgian kaupungit
Ryvardenin majakka

Ryvardenin majakka () on Sveion kunnassa Vestlandin läänissä Norjassa sijaitseva majakka. Se perustettiin vuonna 1849 ja automatisoitiin sekä jätettiin miehittämättömäksi 1984. ==Lähteet== ==Aiheesta muualla== Luokka:Norjan majakat Luokka:Sveio
Kuninkaansaari (Rautalampi)

Kuninkaansaari on Pohjois-Savon Rautalammilla Iisvesi–Virmasvesi–Rasvangin saari. Se on silmämääräisesti suurin kokonaan Iisvedessä sijaitseva saari. Saari kuuluu Rautalammille, mutta Tervon kuntaraja seuraa saaren luoteista rantaviivaa. == Yleistä == Kuninkaansaari on 4,47 kilometriä pitkä ja 700 metriä pitkä soikean muotoinen saari, jonka pinta-ala on 1,5 neliökilometriä . Saaren keskellä sijaitsee saaren pitkän selänteen korkein kohta, jossa on yli 110 metriä mpy. eli saari kohoaa yli 12 metriä järven vedenpinnan yläpuolelle. Saaren luoteispäässä sijaitsee Itikkalahden länsipuolella lähes 500 metriä pitkä niemi, jonka länsirannassa on Kuninkaankivi. Niemi osoittaa kohti Honkasaarta, joiden väliin jää yli 100 metriä leveä Kuninkaansalmi. Lähisaaria ovat Honkasaaren lisäksi Vuorisaari, Hirsisaari sekä pieninä luotoina Pakarisaaret saaren länsipuolella ja Ruohikkosaari sen koillispuolella. Saaren kaakkoispäässä on karttaan merkitty Honkasenhiekan hiekkaranta, jossa on uimaranta. Kohteessa on vierassatama pienveneille, jonka palveluita ovat nuotiopaikka, käymälä ja keräyspiste . Saaren lounaisrannassa ja Saikarinniemen suojaamana on kuusi vapaa-ajan asuntoa. Saarella ei ole maanteitä. == Historiaa == Saari on aikoinaan ollut asuttu. Vuoden 1944 taloudellisessa Istunmäen kartassa on saareen piirretty kahden maatilan peltomaat, mutta voi yksi maatila. Toisen maatilan, Kopolan, rakennukset näkyvät vielä vuoden 1973 peruskartassa, jossa Pihalan talon ympärille on merkitty kolme peltokappeletta. Ne olivat silloin saaren ainoat. Pakarisaarten edustalle oli rakennettu vapaa-ajan yksinäinen asunto. Lopulta vuoden 1987 peruskartassa kaikki pellot olivat metsitettyjä. == Huomautukset == == Lähteet == == Aiheesta muualla == * Rantaosayleiskaavan muutos, 2015 Luokka:Rautalammin luonto Luokka:Iisveden–Virmasveden–Rasvangin saaria
Vestavind

Vestavind on norjalainen vuonna 1986 perustettu paikallislehti, jonka kotikunta on Sveio. Lehti ilmestyy painettuna torstaisin. ==Lähteet== ==Aiheesta muualla== * Lehden verkkosivut Luokka:Norjalaiset sanomalehdet Luokka:Sveio
Hysteerinen hotelli

Hysteerinen hotelli (Blame It on the Bellboy) on Mark Hermanin käsikirjoittama ja ohjaama yhdysvaltalais-brittiläinen komediaelokuva vuodelta 1992. Sen pääosissa näyttelevät Dudley Moore, Richard Griffiths ja Bryan Brown. ==Juoni== Elokuvassa italialainen vastaanottovirkailija sekoittaa venetsialaishotellin vieraiden lähes samalla tavoin ääntyvät englanninkieliset nimet (”Melvyn Orton”, ”Maurice Horton” ja ”Mike Lawton”). Seuraa väärinkäsityksiä, hämmennystä ja kommelluksia, kun palkkamurhaajaa luullaan seuralaisen etsijäksi, seuralaisen etsijää kiinteistönostajaksi ja kiinteistönostajaa palkkamurhaajaksi. ==Vastaanotto== Video-oppaan mukaan Hysteerinen hotelli on kahden tähden arvoinen löysän hirtehinen sekoilukomedia, joka yrittää repiä huumoria nimisekaannuksesta”Hysteerinen hotelli”, Video-opas 95, WSOY 1994.. Helsingin Sanomissa Mikael Fränti valitteli, ettei koomikko Dudley Moore ole tässä vaisussa komediassa parhaassa vedossaan. ==Lähteet== Luokka:Vuoden 1992 yhdysvaltalaiset elokuvat Luokka:Vuoden 1992 brittiläiset elokuvat
Sveion kirkko

Sveion kirkko () on Sveion kunnassa Vestlandin läänissä Norjassa sijaitseva puinen pitkäkirkko vuodelta 1858. ==Lähteet== ==Aiheesta muualla== Luokka:Norjan puukirkot kirkko
Valestrandin kirkko

Valestrandin kirkko () on Sveion kunnassa Vestlandin läänissä Norjassa sijaitseva puinen pitkäkirkko vuodelta 1873. ==Lähteet== ==Aiheesta muualla== Luokka:Norjan puukirkot Luokka:Sveio
Julkulan sairaala

Julkulan sairaala oli vuosina 1959–2024 Kuopion Julkulassa toiminut psykiatrinen sairaala. Vuonna 1959 valmistuneen sairaalarakennuksen suunnittelivat Veikko Larkas ja Jaakko Paatela. Alun perin se rakennettiin B-mielisairaalaksi ja sen alkuperäinen nimi oli Kuopion seudun B-mielisairaala. Sairaalan rakennetti kuntainliitto Rakennusvaiheessa se oli Suomen suurin B-mielisairaala. Varsinaisen sairaalarakennuksen lähistölle rakennettiin kolme asuintaloa. Valmistuttuaan siinä oli 355 potilaspaikkaa ja henkilökuntaa 133. Lääkäreitä oli kaksi, ensimmäisen ylilääkäri Else-May Alermo-Salmen lisäksi sairaalassa oli osastonlääkärin virka. Julkulan sairaala kuului viimeisinä vuosinaan Pohjois-Savon hyvinvointialueeseen. Sairaalassa toimi loppuvaiheessa nuoriso-, aikuis-, vanhus- ja päihdepsykiatrisia osastoja. Julkulan sairaala lakkautettiin ja psykiatriset osastot siirrettiin Kuopion yliopistollisen sairaalan alueelle rakennettuun uudisrakennukseen, Lainesairaalaan, toukokuussa 2024. Viimeisinä toimintavuosinaan sairaala oli toistuvasti julkisuudessa sisäilmaan ja potilaiden hoitoon liittyvien ongelmien takia. Sairaala oli peruskorjattu vuonna 2009, mikä ei kuitenkaan ratkaissut sisäilmaan liittyviä ongelmia. Viime vuosina julkisuuteen tuotiin esille huolia sairaalan hoitohenkilökunnan työturvallisuudesta, jotka liittyivät osastoilla tapahtuneisiin uhkatilanteisiin. Julkulan sairaalassa oli loppuvaiheessa 89 potilaspaikkaa ja siellä hoidettiin potilaita keskimäärin vain kaksi viikkoa, mikä oli vähemmän kuin muissa vastaavissa sairaaloissa. Sairaalan potilashuoneet olivat kahdelle hengelle, mikä ei mahdollistanut yksityisyyttä ja aiheutti hoitohenkilöstön mukaan ajoittain levottomuutta. Uuten sairaalarakennukseen voitiin rakentaa yhden hengen huoneet, mutta potilaspaikkoihin tehtiin vähennyksiä. Potilaspaikkoja vähennettiin siitä huolimatta, että Julkulan sairaala oli viime vaiheissaan usein ylipaikoilla. Ylipaikoitusta oli pyritty vähentämään tiukentamalla sisäänottokriteereitä. Tästä huolimatta esimerkiksi nuorisopsykiatrian osastot saattoivat olla jopa kolmella ylipaikalla. ==Lähteet== Luokka:Kuopion sairaalat Luokka:Suomen psykiatriset sairaalat Luokka:Pohjois-Savon hyvinvointialue
Bisan Owda

Bisan Owda (; s. 1998 tai 1999) on palestiinalainen toimittaja, aktivisti ja elokuvantekijä, joka on tullut kansainvälisesti tunnetuksi sosiaalisen median videoraporteistaan, jotka dokumentoivat lokakuussa 2023 alkanutta Israelin hyökkäystä Gazan kaistalle osana Gazan sotaa. == Elämä == Owdan perhe asui ennen vuonna 2023 alkanutta Gazan sotaa Beit Hanunin kylässä Gazan pohjoisosissa. Israelin hyökkäyksen jälkeen perhe joutui pakenemaan kodistaan. == Toimittajana == Owda nousi usean muun nuoren palestiinalaistoimittajan tavoin Gazan sodan myötä seuratuiksi tiedonvälittäjäksi ja vaikuttajaksi erityisesti Instagramissa. Toukokuussa 2024 Owdalla oli Instagramissa 4,5 miljoonaa seuraajaa. Owdan videoreportaaseja ovat levittäneet myös perinteiset mediatalot, kuten televisiokanavat ABC News ja CBS News sekä Yhdistyneen kuningaskunnan yleisradioyhtiö BBC. Owdan videot alkavat useimmiten lauseella ”Tässä on Bisan Gazasta ja olen edelleen elossa.” (”It’s Bisan from Gaza and I'm still alive”). == Tunnustukset == Toukokuussa 2024 Owdan Al Jazeeran verkkokanava AJ+:lle tekemän verkkosarjan ensimmäinen jakso ”It’s Bisan from Gaza and I'm Still Alive” palkittiin uutiskategorian Peabody-palkinnolla. Owda omisti palkinnon Israelin sotatoimia palkinnon antamishetkellä protestoineille yliopisto-opiskelijoille ja muille, jotka ovat osoittaneet mieltään palestiinalaisten tukena. Elokuussa 2024 Owda nimettiin myös uutis- ja dokumenttikategorian Emmy-ehdokkaaksi, mikä sai Israelia tukevan viihdeteollisuuden järjestön vaatimaan, että Owdan ehdokkuus vedetään "antisemitismin levittämisen ja väkivallan hyväksymisen" vuoksi. Hän kuitenkin voitti palkinnon dokumenttien ja uutisten sarjassa. == Lähteet == Luokka:Elävät henkilöt Luokka:Palestiinalaisaktivistit Luokka:Palestiinalaiset henkilöt Luokka:Toimittajat Luokka:1990-luvulla syntyneet
Mario Mitaj

Mario Mitaj (s. 6. elokuuta 2003 Ateena, Kreikka) on albanialainen jalkapalloilija, pelipaikaltaan vasen laitapuolustaja. Hän edustaa Venäjän Valioliigassa pelaavaa Lokomotiv Moskovaa. Hän on pelannut Albanian A-maajoukkueessa vuodesta 2021. Mitaj nousi kreikkalaisseura AEK Ateenan junioreista edustusjoukkueeseen kaudella 2020–2021. Hän pelasi ensimmäisellä kaudellaan kymmenen Kreikan Superliigan ottelua, kaksi Kreikan cupin ottelua ja yhden Eurooppa-liigan ottelun. Kaudella 2021–2022 hän pelasi edustusjoukkueessa vain yhden Superliigan ottelun ja kaksi Konferenssiliigan karsintaottelua. Hän siirtyi elokuussa 2022 Venäjälle Lokomotiv Moskovan joukkueeseen. Hän on pelannut ensimmäisellä valioliigakaudellaan 14 ja toisella 21 ottelua. Venäjän cupissa hän on pelannut yhteensä kymmenen ottelua. Mitaj pelasi Albanian alle 16-, alle 17-, alle 19- ja alle 21-vuotiaiden maajoukkueissa. Hän pelasi Albanian A-maajoukkueessa ensimmäisen kerran maaliskuussa 2021 muutaman minuutin ajan MM-karsintaottelussa San Marinoa vastaan. Hän palasi maajoukkueeseen kesäkuun 2023 EM- karsintaotteluihin ja pääsi vakiokokoonpanoon. Hän on pelannut huhtikuun 2024 loppuun mennessä 11 A-maaottelua, joista kymmenessä täydet minuutit. == Lähteet == Luokka:Albanialaiset jalkapalloilijat Luokka:Vuonna 2003 syntyneet Luokka:Elävät henkilöt
Kleanthes Korinttilainen

Kleanthes Korinttilainen (, ) oli antiikin kreikkalainen taidemaalari, joka oli kotoisin Korintista. Kleanthes oli kreikkalaisen maalaustaiteen varhaisia edustajia, ja Plinius vanhempi ja Athenagoras mainitsevat hänet yhtenä niistä, jota pidettiin koko taiteenalan keksijänä.Plinius vanhempi: Naturalis historia 35.5; Athenagoras Ateenalainen: Vetoomus kristittyjen puolesta (Legatio pro Christianis) 100.17. Hänen tarkkaa ajoitustaan ei tunneta. Kleantheen tekemistä maalauksista mainitaan yksi, joka esitti Athenen syntyä. Se oli Artemiille omistetussa temppelissä lähellä Alfeios-jokea, ja edusti varhaisen kreikkalaisen taiteen ankaraa tyyliä.Strabon: Geografika VIII s. 343b; Athenaios: Deipnosofistai 8.346c. == Lähteet == Luokka:Antiikin kreikkalaiset taidemaalarit
Kleanthes

Kleanthes (, ) voi viitata seuraaviin antiikin aikaisiin henkilöihin: * Kleanthes Assoslainen (n. 301–232/252 eaa.), stoalainen filosofi; tunnetuin samannimisistä * Kleanthes Korinttilainen, taidemaalari * Kleanthes (1. vuosisata eaa.), Cato nuoremman vapautettu ja lääkäri
Tanskan kansallispankki

Tanskan kansallispankki () on Tanskan keskuspankki. Sen tehtävänä on muun muassa ylläpitää hintavakautta sekä toimivaa ja turvallista maksujärjestelmää. Sillä on myös yksinoikeus rahan liikkeelle laskemiseen Tanskassa. Pankki perustettiin vuonna 1818 nimellä Nationalbanken i Kjøbenhavn. Nykyinen keskuspankkilaki astui voimaan vuonna 1936. Kansallispankki on itsenäinen instituutio, mutta poliitikoilla on siihen jonkin verran nimitys- ja valvontavaltaa. ==Kuvia== København--kopenhagen-københavns- sporveje-1036471.jpg|Kansallispankin entinen rakennus Holmens Kanalin varrella (J. D. Herholdt, 1870). Talo on sittemmin purettu, ja myös Kööpenhaminan raitiotieliikenne on lakkautettu. ==Lähteet== ==Aiheesta muualla== * Pankin verkkosivut Luokka:Keskuspankit kansallispankki
Kolotes Teoslainen

Kolotes Teoslainen (, ; 400/300-luku eaa.) oli antiikin kreikkalainen taidemaalari, joka oli kotoisin Teoksesta. Quintilianuksen mukaan Kolotes oli Timanthes Kythnoslaisen aikalainen, ja hänen mainitaan kilpailleen tämän kanssa. Kolotes ajoitetaan toimineeksi vuoden 396 eaa. tienoilla.Quintilianus: Puhujan kasvatus 2.13. == Lähteet == Luokka:Antiikin kreikkalaiset taidemaalarit
Kratinos (taidemaalari)

Kratinos Ateenalainen (, ) oli antiikin kreikkalainen taidemaalari, joka oli kotoisin Ateenasta. Plinius vanhempi mainitsee hänen tehneen maalauksia Ateenan Pompeioniin.Plinius vanhempi: Naturalis historia 35.40 §§ 33, 43. Taidemaalari Eirene oli Kratinoksen tytär ja oppilas. == Lähteet == Luokka:Antiikin kreikkalaiset taidemaalarit
Ktesidemos

Ktesidemos (, ; toimi n. 350 eaa.) oli antiikin kreikkalainen taidemaalari. Hän oli Antifiloksen, Apelleen aikalaisen, opettaja. Plinius vanhempi mainitsee Ktesidemoksen tekemiksi kaksi maalausta, joista toinen esitti Oikhalian valtausta ja toinen Laodameian tarinaa. Niiden tyylistä ei tiedetä mitään.Plinius vanhempi: Naturalis historia 35.40.33, 35.37. == Lähteet == Luokka:Antiikin kreikkalaiset taidemaalarit
Ktesilokhos

Ktesilokhos Kolofonlainen (, ; 300-luku eaa.) oli antiikin kreikkalainen taidemaalari. Hän oli Apelleen oppilas ja mahdollisesti veli. Hänet tunnettiin Dionysoksen syntyä esittäneestä maalauksesta, jota pidettiin huvittavana.Plinius vanhempi: Naturalis historia 35.40.33; == Lähteet == Luokka:Antiikin kreikkalaiset taidemaalarit
Melanthios Sikyonlainen

Melanthios Sikyonlainen (, ; joskus Melanthos, , ) oli antiikin kreikkalainen taidemaalari, joka oli kotoisin Sikyonista ja edusti kaupungin niin kutsuttua sikyonlaista koulukuntaa. Melanthios oli Apelleen aikalainen ja opiskeli yhdessä tämän kanssa Pamfiloksen oppilaana noin vuonna 332 eaa. Plinius vanhemman mukaan hänen sanottiin olleen Apellesta parempi yhdessä asiassa, sommittelussa.Plinius vanhempo: Naturalis historia 35.10 s. 36. §§ 8, 10. Melanthios mainitaan myös yhdeksi Apelleen opettajista. Melanthiosta pidetään yhtenä kreikkalaisen maalaustaiteen parhaista värien käyttäjistä. Plinius mainitsee hänet yhtenä neljästä suuresta taidemaalarista, jotka tekivät ”kuolemattomia teoksia” vain neljällä värillä.Plinius vanhempo: Naturalis historia 35.7 s. 32. Melanthioksen maalauksista mainitaan vain yksi, Sikyonin tyranni Aristratoksen muotokuva, jossa tämä esitettiin triumfivaunuissa yhdessä voitonjumalatar Niken kanssa. Sen maalasivat Melanthios ja hänen oppilaansa Apelles mukaan lukien. Plutarkhos kertoo, kuinka tyranneja kohtaan tunnettu viha oli myöhemmin niin suuri, että Aratos Sikyonlainen määräsi teoksen tuhottavaksi. Taidemaalari Nealkes sai kuitenkin Aratoksen heltymään niin, että lopulta päätettiin vain poistaa Aristratos itse maalauksesta. Niin Nealkes poisti hänet maalauksesta ja maalasi tilalle palmupuun. Aristratoksen jalka jäi kuitenkin ilmeisesti vahingossa maalaukseen. Plutarkhos kertoo myös Melanthioksen teoksen nauttimasta arvostuksesta.Plutarkhos: Kuuluisien miesten elämäkertoja, Aratos 12–13 (engl. käännös); vrt. Plinius vanhempi: Naturalis historia 35.7. s. 32. Melanthios kirjoitti myös teoksen nimeltä Maalaustaiteesta (). Diogenes Laertios lainaa siitä katkelman, jonka mukaan taideteoksissa tulee olla tiettyä omapäisyyttä ja jäykkyyttä.Diogenes Laertios: Merkittävien filosofien elämät ja opit 4.18. Plinius käytti Melanthiosta lähteenään Naturalis historia -teoksensa kirjalle XXXV. == Lähteet == Luokka:Antiikin kreikkalaiset taidemaalarit
Melanthios

Melanthios (, ) voi viitata seuraaviin: * Melanthios, Odysseuksen vuohipaimen kreikkalaisessa mytologiassa * Melanthios Ateenalainen, tragediakirjailija * Melanthios Sikyonlainen (300-luku eaa.), taidemaalari == Lähteet ==
Mikon nuorempi

Mikon (, ) oli antiikin kreikkalainen taidemaalari, jonka Plinius vanhempi mainitsee taidemaalari Timareten isänä, ja erottaa hänet tunnetummasta taidemaalari Mikonista epiteetillä minor (”nuorempi” tai ”vähäisempi”).Plinius vanhempi: Naturalis historia 35.9 s. 35. == Lähteet == Luokka:Antiikin kreikkalaiset taidemaalarit Luokka:Syntymävuosi tuntematon
Gerardo Ortíz

Gerardo Ortíz (s. 5. lokakuuta 1989 Pasadena) on yhdysvaltalainen laulaja ja lauluntekijä. Gerardo Ortíz syntyi Yhdysvalloissa, mutta vietti suuren osan lapsuudestaan ​​Culiacánissa Sinaloan osavaltiossa Meksikossa. Hän syntyi musikaaliseen perheeseen ja aloitti uransa jo nuorena perheenjäsenten vaikutuksesta. Ensimmäisen albuminsa nimeltä Encuentro de amor hän äänitti 8-vuotiaana, se sisältää rakkauslauluja ja corridoja. Toinen albumi La pasadita artistinimellä ”Gerardito, el Hijo de Sinaloa” toi hänelle tunnettuutta. 13-vuotiaana hän osallistui meksikolaiseen tosi-tv-ohjelmaan Code F.A.M.A., jossa hän sijoittui toiseksi. Vuonna 2009 Ortíz julkaisi live- albumin En vivo las tundras. Hän on ollut kahdesti Grammy-ehdokkaana. Ensimmäisen ehdokkuuden hän sai parhaan norteño-albumin kategoriassa (Best Norteño Album) albumistaan Ni hoy ni mañana vuonna 2011. Ni hoy ni mañana sijoittui viiden parhaan joukkoon Billboardin Top Albums -listalla. Albumi Archivos de mi vida (2013) sisältää mariachi- ja cumbia-kappaleita. Vuonna 2012 julkaistun albumin El primer ministro nimikappale kertoo huumekartellijohtaja Chapo Guzmánista. Albumin kansikuvassa Ortízin pikkuveli esittää nuorta Chapoa myymässä hedelmiä. El primer ministro oli Grammy- ehdokkaana parhaan alueellisen meksikolaisen musiikin kategoriassa (Best Regional Mexican Music Album (Including Tejano)). Ortízista kertova konserttielokuva Como un sueño esitettiin teattereissa vuonna 2015 ja seuraavana vuonna espanjankielisellä Telemundo-kanavalla. Sitä seurasi nelijaksoinen Gerardo Ortíz: sin censura -elämäkertadokumentti. Jaliscon osavaltio Meksikossa oli kieltänyt Ortízin esiintymiset jo vuonna 2016. Osavaltion viranomaiset peruuttivat hänen konserttinsa marraskuussa 2019 julistaen hänet ei-toivotuksi henkilöksi. Esiintymiskieltojen syynä oli Ortízin vuonna 2016 julkaisema musiikkivideo ”Fuiste mía”, joka sisältää väkivaltaista kuvausta. Ortíz pahoitteli videon sisältöä sen julkaisun jälkeen. ==Diskografia (valikoima)== === Albumit === * En vivo las tundras (2009) * Ni hoy ni mañana (2010) * Morir y existir: en vivo (2011) * Entre Dios y el diablo (2011) * Sold Out: En vivo desde el Nokia Theatre L.A. Live (2012) * El primer ministro (2012) * Archivos de mi vida (2013) * Hoy más fuerte (2015) * Comeré callado, Vol. 1 (2017) * Comeré callado, Vol. 2 (2018) * Más caro, que ayer (2020) * X Aniversario (2021) == Lähteet == * Discogs === Viitteet === Luokka:Yhdysvaltalaiset laulaja-lauluntekijät Luokka:Vuonna 1989 syntyneet Luokka:Elävät henkilöt
Masoalan niemimaa

Masoalan niemimaa on Madagaskarin saarella sijaitseva niemimaa. Se sijaitsee saaren koillisosassa ja on noin 50 km leveä ja noin 70 km pitkä. Ilmastollisesti Masoalan niemimaalla vuorottelevat kaksi kautta: maaliskuusta elokuulle kestävä kostea ja viileähkö eteläinen talvi sekä syyskuusta helmikuulle kestävä kuuma ja kuiva eteläinen kesä. Suuri osa Masoalan niemimaasta kuuluu Masoalan kansallispuistoon, joka on osa UNESCOn maailmanperintökohdetta. Alue on biodiversiteetiltään hyvin rikas ja siellä elää muun muassa kymmenen makilajia, kuusi Eupleridae-heimon petoeläintä, ainakin neljä tanrekkilajia ja kolme lepakkolajia sekä monia erilaisia jyrsijälajeja, joista osa on alkuperäisiä ja osa muualta tulleita tulokaslajeja. Alueen eläinlajeista 48 prosenttia on uhanalaisia. Kansallispuistoalueella asuu lisäksi yli 85 000 ihmistä noin 250 kylässä. Heistä suurin osa hankkii elantonsa pääasiassa maataloudesta kasvattaen perusviljelyskasvinaan riisiä. == Lähteet == Luokka:Niemimaat Luokka:Madagaskarin maantiede
Herbie Flowers

Brian Keith ”Herbie” Flowers (19. toukokuuta 1938 Isleworth, Middlesex – 5. syyskuuta 2024) oli brittiläinen basisti ja tuubisti. Hän oli 1960-luvun jälkipuoliskolla Englannin toiseksi tuotteliain sessiobasisti heti John Paul Jonesin jälkeen, ja 1970-luvun loppuun mennessä hän oli soittanut noin 500 menestyskappaleella. Flowers oli vuonna 1970 mukana perustamassa Blue Mink -yhtyettä. Ensimmäisen sooloalbuminsa, Plant Life, hän julkaisi 1975. == Lähteet == Luokka:Englantilaiset basistit Luokka:Brittiläiset tuubistit Luokka:Sessiomuusikot Luokka:Vuonna 1938 syntyneet Luokka:Vuonna 2024 kuolleet
Gustaf Mauritz Pauli

Gustaf Mauritz Pauli (15. huhtikuuta 1808 Tukholma – 6. maaliskuuta 1839 Pietari) oli ruotsalainen voimistelun, uinnin ja miekkailun opettaja, joka perusti Suomen ensimmäisen julkisen voimistelulaitoksen. ==Henkilöhistoria== Paulin vanhemmat olivat everstiluutnantti Gustaf Adolf Pauli ja Vendla Octavia Trafvenfelt ja puoliso vuodesta 1835 Clara Catharina Bergström (1816–1869). Pauli oli miekkailun, voimistelun ja uinnin opettaja Tukholmassa ja Helsingissä 1829–1832 ja sitten keisarillisen henkikaartin kadettikoulun voimistelunopettaja ja voimistelun ylitarkastaja Pietarissa. Pauli julkaisi jo parikymmentävuotiaana yhden ensimmäisistä Ruotsissa ilmestyneistä uimaoppaista. Helsinkiin hän tuli vuoden 1829 lopulla Suomen kaartin miekkailunopettajaksi ja jatkoi siellä myös voimistelun ja uinnin opetusta. Hän oli kaupungin ensimmäisiä uimataidon opettajia. Seuraavana vuonna Pauli sai keisarilta luvan perustaa Helsinkiin voimistelulaitoksen, joka avattiin tammikuussa 1831 Sederholmin talossa. Pauli siirtyi Pietariin syksyllä 1832, loi siellä uran keisarillisen henkikaartin kadettikoulun voimistelunopettaja ja tietynlaisena virkamiehenä ja perusti perheen. Ura jäi kuitenkin melko lyhyeksi, kun Pauli menehtyi 1839 vain 30-vuotiaana isoonrokkoon. (ei-vapaa) ==Julkaisuja== * Preceptor i simm-konsten, 1829 == Lähteet == ==Aiheesta muualla== * Luokka:Ruotsalaiset opettajat Luokka:Ruotsalaiset tietokirjailijat Luokka:Vuonna 1808 syntyneet Luokka:Vuonna 1839 kuolleet
Le Chevrotin

Le Chevrotin on ranskalainen vuohen maidosta tehty juusto. Se valmistetaan kokonaan maatilalla kypsentämättä puristamalla. Kun juusto laitetaan myyntiin, valmistamisesta on kulunut ainakin kolme viikkoa. Juuston valmistus alkaa vähintään 14 tunnin kuluttua maidon lypsämisestä ja näin ravintoaineet säilyvät alkuperäisinä. Juustoa pidetään kosteassa tilassa 5-9 päivää ja kellarissa 2 viikkoa. Juusto on muodoltaan litteä lieriö ja se on väriltään valkoinen. Se on sileä ja homogeeninen ja maultaan mieto. Le Chevrotin on AOP- juusto, joka on San-suojeltu. Sitä on valmistettu 300 vuoden ajan. == Lähteet == Luokka:Ranskalaiset juustot
Cornovit

Cornovit (Cornovii) olivat muinainen kelttiheimo, joka asui Britanniassa ordovikien itäpuolella nykyisen Shropshiren, Cheshiren ja Staffordshiren alueilla. Heidän eteläpuolellaan asuivat dobunnit ja länsipuolella demetat sekä koillispuolella brigantit. Cornoveilla ei ilmeisesti ollut varsinaista pääkaupunkia, mutta heidän alueeltaan on löydetty runsaasti rautakautisia mäkilinnoja. Cornovit lienevät eläneet paimentolaiselämää, eivätkä he lyöttäneet omia kolikoita. == Lähteet == Luokka:Kelttiläiset kansat Luokka:Muinaisen Britannian heimot
Perfume of the Timeless

Perfume of the Timeless on Nightwish-yhtyeen ensimmäinen single studioalbumilta Yesterwynde. Se julkaistiin 21. toukokuuta 2024 ja on yhtyeen ensimmäinen kappale jossa bassoa soittaa Jukka Koskinen, korvaten Marko Hietalan. Ennen julkaisua Tuomas Holopainen kuvaili kappaletta 8 ja puoli minuuttia kestäväksi kappaleeksi, jossa kertosäe alkaa kohdassa 3:30. Kappaleesta julkaistiin myös musiikkivideo. ==Kansitaide== Singlen kansi on englantilaisen valokuvaajan Frank Meadow Sutcliffen teos jossa nuori nainen auttaa vanhempaa naista kerimään villaa. Se on kuvattu 1800-luvun lopulla North Yorkshiressa. Yhtyeen kansikuva on muunnos tästä kuvasta, laulaja Floor Jansen on nuoremman naisen tilalla. ==Kappaleet== ==Esiintyjät== * Tuomas Holopainen – kosketinsoittimet * Emppu Vuorinen – kitarat * Floor Jansen – laulu * Troy Donockley – Irlantilainen säkkipilli, tinapilli, busuki, kitarat, laulu, taustalaulu * Kai Hahto – rummut * Jukka Koskinen – basso ==Lähteet== Luokka:Vuoden 2024 kappaleet Luokka:Nightwishin kappaleet
Kalevan lastentalo

Kalevan lastentalo on Tampereen Kalevassa vuonna 1953 valmistunut arkkitehti Tapani Nirosen suunnittelema entinen päiväkoti. Talo on ollut valmistuessaan Suomen suurin lastentalo. Talon tontti rajoittuu pohjoisessa Saukonpuistoon, idässä Alvar Aallon suunnittelemiin Pekolan taloihin, etelässä Ilmarinkatuun ja lännessä Petsamonkatuun. Rakennus on suojeltu kaavalla. == Lähteet == Luokka:Tampereen suojellut rakennukset
Matúš Šutaj Eštok

Matúš Šutaj Eštok (s. 4. helmikuuta 1987 Michalovce, Tšekkoslovakia) on slovakialainen poliitikko, joka on toiminut maansa sisäministerinä lokakuusta 2023. Šutaj Eštok on HLAS – sociálna demokracia -puolueen puheenjohtaja. == Ura == Šutaj Eštok valmistui Bratislavan Comenius-yliopiston oikeustieteellisestä tiedekunnasta vuonna 2012, minkä jälkeen hän työskenteli muun muassa varapääministerin neuvonantajana sekä lakimiehenä. Slovakian vuoden 2020 parlamenttivaaleihin Šutaj Eštok osallistui Smer-SD puolueen listalta. Hän tuli valituksi 5 049 äänellä. Kuitenkin jo saman vuoden kesäkuussa hän siirtyi Peter Pellegrinin perustamaan HLAS – sociálna demokracia puolueeseen, jonka kaikki jäsenet olivat vanhoja smeriläisiä. Hlas pysyi vuonna 2020 alkaneen vaalikauden oppositiossa. Šutaj Eštok nimettiin Slovakian sisäministeriksi Ficon neljänteen hallitukseen vuoden 2023 vaalien jälkeen. Häntä vastaan nostettiin epäluottamuslause jo marraskuussa 2023, kun oppositio syytti hänen rikkoneen lakia erottaessaan Robert Ficon edellisen pääministerikauden rikoksia tutkineita poliiseja. Myös Šutaj Eštokin toimet Slovakian Unkarin vastaisella rajalla olivat osa äänestyksen perusteluita. Epäluottamuslause kaatui kun sen puolesta äänesti 61 kansanedustajaa 136:sta paikalla olleesta. Toukokuussa 2024 tapahtuneen pääministeri Ficon murhayrityksen jälkeen Šutaj Eštokin eroamista on vaatinut muun muassa entinen pääministeri Igor Matovič. Šutaj Eštok valittiin Hlasin puheenjohtajaksi kesäkuun 2024 puoluekokouksessa Pellegrinin voitettua kevään presidentinvaalit. == Lähteet == Luokka:Slovakialaiset poliitikot Luokka:Vuonna 1987 syntyneet Luokka:Elävät henkilöt
Iberialainen kinkku

Iberialainnen kinkku on espanjalainen kinkku. Se tehdään iberiansian lihasta ilmakuivausmenetelmää käyttäen. Kinkun maku on hiukan pähkinämäinen. Iberialaisia kinkkuja luokitellaan käyttäen valkoisia, vihreitä, punaisia ja mustia leimoja sen mukaan, kuinka suuri osa kinkkutuotteesta on iberainsianlihaa, onko siat kasvatettu sikalassa vai ovatko ne olleet vapaina ja mitä niiden ravinto on ollut. == Lähteet == Luokka:Espanjalainen keittiö
Zensolence

Zensolence on säveltäjä Osmo Tapio Räihälän kolmas sävellyslevy (0022030KAI). Se ilmestyi toukokuussa 2024. Levyn julkaissut yhtiö on itävaltalainen, nykytaidemusiikkiin keskittynyt KAIROS.https://www.kairos- music.com/cds/0022030kai Levy esittelee Räihälän kamarimusiikkiteoksia siten, että mukana on myös vokaalimusiikkia ja live-elektroniikkaa. Sillä esiintyvät sopraano Olga Heikkilä, kanteletaiteilija Eija Kankaanranta, viulisti Maria Puusaari, Uusinta Ensemble sekä Kamus-jousikvartetti. Suomenkielisten vokaalimusiikkiteosten tekstit ovat kirjoittaneet Riina Katajavuori ja Suvi Valli. Teoksen Zen tekstit ovat zenbuddhististen tekstien ranskannoksia. == Kappaleet == # # (teksti Riina Katajavuori) # (teksti Suvi Valli) # # (tekstit Zen Seungsahn, Zen Dōgen) == Esiintyjät == * Eija Kankaanranta (1) * Maria Puusaari (1-3, 5) * Olga Heikkilä (2, 5) * Uusinta Ensemble (2, 5) * Kamus- kvartetti (4) ;Muut tekijät * Anders Pohjola – äänittäjä * Osmo Tapio Räihälä – tuottaja * Enrique Fuentes – kannen kuvittaja == Lähteet == Luokka:Osmo Tapio Räihälän albumit Luokka:Vuoden 2024 albumit
Polyfenyleeni

Polyfenyleeni eli PPP on aromaattinen polymeeri, jonka monomeeri on bentseeni. Yhdistettä voidaan käyttää muun muassa avaruustekniikassa ja sähköäjohtavana polymeerinä. ==Ominaisuudet== Polyfenyleeni on amorfinen polymeeri. Se kestää sulamatta ja hajoamatta jopa yli 600 °C:n lämpötiloja. Yhdiste ei liukene veteen eikä orgaanisiin liuottimiin. Polyfenyleenin tiheys on 1,19–1,84 g/cm3. Polyfenyleeni itsessään on sähköneriste (sähkönjohtavuus 10-12 S/cm), mutta douppaamalla esimerkiksi arseenipentafluoridilla tai antimonipentafluoridilla siitä saadaan puolijohde.Bernardo A. Frontana Uribe & Alex U. Palma-Cando: "Conducting Polymers", teoksessa Kirk-Othmer Encyclopedia of Chemical Technology, John Wiley & Sons, New York, 2022Herbert Naarmann: "Polymers, Electrically Conducting", teoksessa Ullmann's Encyclopedia of Industrial Chemistry, John Wiley & Sons, New York, 2000.Peter Zarras & Jennifer Irvin: "Electrically Active Polymers", teoksessa Encyclopedia of Polymer Science and Technology, John Wiley & Sons, New York, 2003. ==Valmistus ja käyttö== Polyfenyleenin valmistamiseen on monia tapoja. Ensimmäisenä käytetty tapa oli p-diklooribentseenin ja natriumin reaktio. Bentseenistä sitä saadaan kuumentamalla Lewis-happokatalyyttien, esimerkiksi alumiinikloridin tai rauta(III)kloridin, läsnä ollessa tai sähkökemiallisesti. Bentseeni voidaan hapettaa bakteerien avulla 5,6-dihydroksisykloheksa-1,3-dieeniksi, josta muodostetaan esteri ja tämän jälkeen polymeeri radikaalipolymeroinnilla. Kuumennettaessa tätä polymeeriä muodostuu polyfenyleeniä. Polyfenyleenistä tehdään kuituja, kalvoja ja pinnoitteita, mutta sen liukenemattomuus ja sulamattomuus tekevät sen työstöstä vaikeaa. Polyfenyleeniä käytetään avaruustekniikassa, rakettimoottoreiden osissa, ledeissä ja elektrodimateriaalina. == Lähteet == Luokka:Polymeerit
Taibhdhearc na Gaillimhe

Taibhdhearc na Gaillimhe (usein lyhyemmin myös An Taibhdhearc) on vuonna 1928 perustettu iirinkielinen teatteri Galwayssa Middle Street-kadulla Irlannissa. ==Historia== Taibhdhearc na Gaillimhe perustettiin valtion tuella vuonna 1928. Teatterin ensimmäinen esitys oli Micheál Mac Liammóirin alkujaan englanniksi käsikirjoittama ja myöhemmin iiriksi kääntämä Diarmuid agus Gráinne, joka esitettiin 27. elokuuta 1928. Teatteria pidettiin sen alkuvuosina suhteellisen menestyneenä, ja tästä kunnia annettiin suurelta osin teatterin ohjaajana toimineelle Mac Liammóirille. Huomattava osuus oli kuitenkin myös Galwayn University Collegen akateemikoilla ja oppilailla sekä Irlannin asevoimien iirinkielisen pataljoonan sotilaiden tuella. Menestys tavallisen paikallisen iirinkielisen väestön keskuudessa oli vähäisempää. Teatteri ei saanut kokoon omaa ammattimaista näyttelijäryhmää. Teatterissa oli näytellyt tunnettuja näyttelijöitä, kuten Frank Dermody, Siobhán McKenna, Walter Macken, Mick Lally ja Maolíosa Stafford. Monet heistä eivät kuitenkaan jääneet teatterille vaan jatkoivat uraansa englanniksi. Teatterin toiminnan historiaa ovat leimanneet ajoittaiset laskusuhdanteet ja satunnaiset menestykset. ==Lähteet== Luokka:Teatterit Luokka:Iirin kieli Luokka:Irlantilainen kulttuuri